Krištúfková, Petra, poslankyňa NR SR (2023-02-07):
Vážené kolegyne, vážení kolegovia, v prvom rade by som chcela poďakovať pánu ministrovi Krajniakovi za ďalší dobrý návrh, ktorý tu predkladá a ktorý, tak ako vždy pomôže každej rodine. Mnohí už určite ale viete, že prichádzam s návrhom, ktorý má obnoviť dotáciu na stravu pre deti. Týka sa posledného ročníka materskej školy a všetkých ročníkov základných škôl. Všetci vieme, že dotácia na obedy tu už bola a všetci vieme, že sa v roku 2020 zrušila a to je fakt, ale dotácia na stravu je iba pomocou pre deti posledného ročníka materskej školy a žiakov základnej školy a netýka sa všetkých vekových kategórii detí. Netýka sa ani dní, kedy tieto deti nie sú v škole a ani počas obdobia prázdnin, ale fakt je aj to, že cieľom tejto vlády bolo dostať viac peňazí do rodín a priniesť masívnejšiu podporu a hlavne podporiť rodinu s deťmi od jeho narodenia až po 25. rok života, a preto sme priniesli historické zvýšenie prídavku na dieťa na 60 eur a daňový bonus, ktorý môže byť aj do výšky 140 eur, ale filozofia obedov bola dobrá. Aktuálne všetci vieme, že cena potravín stúpla, a preto aj ministerstvo školstva vytvorilo nové finančné pásma na nákup surovín pre školské jedálne a to na návrh krajských metodikov. Táto tabuľka bola zverejnená koncom roka s účinnosťou od 1. 1. 2023 a odvtedy bolo mojím cieľom urgentne reagovať na tieto zmeny. Reagovať na zvýšené finančné pásma účinné od 1. januára, ktoré sa aktuálne schvaľujú na mestských a obecných zastupiteľstvách schválením všeobecne záväzného nariadenia, kde sa po schválení musí každá školská jedáleň k tomu prispôsobiť a upraviť sumu na obed. Moja predstava toho, že rodičia dostanú šek na obedy v tak vysokej sume, ma okamžite naštartovala a začala som hľadať spôsob ako najrýchlejšie pomôcť rodinám. Vedela som, že ešte v decembri prvým čítaním prešiel návrh o hmotnej núdzi predložený pánom ministrom Krajniakom, a tým pádom sa vytvoril priestor na predloženie tohto pozmeňujúceho návrhu v druhom čítaní, a preto tu stojím, aby som predložila pozmeňujúci návrh, ktorý prináša dotáciu na stravu na obedy pre deti posledného ročníka materskej školy a všetkých ročníkov základných škôl. Výška dotácie v návrhu, ktorý predkladám, je v piatom finančnom pásme. Pre prvý stupeň základnej školy je to 2,10 eur, pre druhý stupeň základnej školy je to suma 2,30 eur a materská škola 1,40 eur. Náklady na tento rok sú približne 110 mil. a účinnosť je od 1.5. 2023. Pozmeňujúci návrh obsahuje aj nové ustanovenie a to, že rodič pri prihlasovaní dieťaťa na obedy na začiatku školského roka bude musieť prejaviť alebo neprejaviť záujem o dotáciu. Čo v praxi znamená, že rodič, keď na začiatku školského roka vypisuje zápisný lístok stravníka, a tým prihlasuje dieťa na obed, bude tam mať možnosť výberu, či chce čerpať dotáciu, alebo si bude suroviny hradiť sám. Je dôležité vedieť, že obed, nielen náklad na surovinu, zahŕňa aj položku režijných nákladov, ktoré sa tiež v týchto dňoch schvaľujú na zastupiteľstvách a na mnohých školách režijné náklady dosiahnu výšku až 20 eur mesačne. Preto v prípade neschválenia dotácie na stravu sa môže vyšplhať cena za obed až na 66 euro za mesiac na jedno dieťa. Piate finančné pásmo, ktoré navrhujeme, je najvyššie a toto pásmo pokryje všetky náklady na suroviny použité na prípravu obeda v najvyššej možnej kvalite. Takže rodič nebude musieť na suroviny nič doplácať a má ich uhradené v plnej výške. Veľmi by som si priala, aby tento návrh si našiel podporu, aby sme pomohli spoločne zahlasovaním za a ja už teraz ďakujem každému jednému poslancovi. Ďakujem veľmi pekne. Teraz prečítam znenie pozmeňujúceho návrhu, ktoré bude trošku dlhšie. Pozmeňujúci návrh poslankyne Národnej rady Slovenskej republiky Petry Krištúfkovej k vládnemu návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa mení a dopĺňa takto: 1. Za článok II sa vkladá nový článok III, ktorý znie: „Čl. III Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., a zákona č. 659/2004 Z. z., a zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., a zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., a zákona č. 315/2019 Z. z., zákona č. 316/2019 Z. z., a zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z., zákona č. 496/2022 Z. z. a zákona č. 519/2022 Z. z. sa mení a dopĺňa takto: 1. V § 33 ods. 1 písm. b) sa bodkočiarka nahrádza bodkou a vypúšťajú sa slová „to neplatí, ak sa na vyživované dieťa poskytuje dotácia na podporu výchovy k stravovacím návykom dieťaťa podľa osobitného predpisu.126a)“. 2. Za § 52zzp sa vkladá § 52zzpa, ktorý vrátane nadpisu znie: „§ 52zzpa Prechodné ustanovenie účinné od 1. mája 2023 Pri uplatnení daňového bonusu na vyživované dieťa podľa § 52zzp ods. 4 písm. b) sa od 1. mája 2023 neprihliada na poskytnutie dotácie na podporu výchovy k stravovacím návykom dieťaťa podľa osobitného predpisu.126a)“.“ Nasledujúce články sa primerane preznačia, čo sa premietne do článku o účinnosti. Tento článok nadobúda účinnosť 1. mája 2023, čo sa premietne do článku o účinnosti. 2. V čl. V sa pred doterajší bod 1 vkladajú nové body 1 až 5, ktoré znejú: „1. V § 4 odsek 3 znie: „(3) Dotáciu na podporu výchovy k stravovacím návykom dieťaťa možno poskytnúť na zabezpečenie obeda a iného jedla (ďalej len „strava“) v materskej škole33) a v základnej škole34) na dieťa, ktoré navštevuje a) posledný ročník materskej školy alebo základnú školu, ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada žiadateľa podľa odseku 4 prostredníctvom zariadenia školského stravovania, aby podal žiadosť o poskytnutie dotácie na podporu výchovy k stravovacím návykom dieťaťa na toto dieťa, b) materskú školu, okrem dieťaťa navštevujúceho posledný ročník materskej školy, a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima, c) materskú školu, ak v materskej škole, okrem dieťaťa navštevujúceho posledný ročník materskej školy, je najmenej 50 % detí z domácností, ktorým sa poskytuje pomoc v hmotnej núdzi.“ Poznámka pod čiarou k odkazu 34aaa sa vypúšťa. 2. V § 4 odsek 6 znie: „(6) Dotácia na podporu výchovy k stravovacím návykom dieťaťa sa poskytuje v sume a) 1,40 eura za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu, b) 2,10 eura za každý deň, v ktorom sa dieťa zúčastnilo vyučovania v základnej škole na prvom stupni a odobralo stravu; za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole,34aa) alebo c) 2,30 eura za každý deň, v ktorom sa dieťa zúčastnilo vyučovania v základnej škole na druhom stupni a odobralo stravu; časť vety za bodkočiarkou v písmene b) sa vzťahuje rovnako.“ 3. V § 4 ods. 7 druhej vete sa slová „odseku 3 písm. a)“ nahrádzajú slovami „odseku 3 písm. c)“. 4. V § 4 ods. 9 sa vypúšťajú slová „alebo v základnej škole“. 5. V § 4 sa za odsek 10 vkladá nový odsek 11, ktorý znie: „(11) Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu34b) dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.“ Doterajší odsek 11 sa označuje ako odsek 12.“.“ Nasledujúce novelizačné body sa primerane prečíslujú. V tejto súvislosti sa vykoná legislatívno-technická úprava úvodnej vety čl. V tak, že za slovo „mení“ sa vkladajú slová „a dopĺňa“. Tieto body nadobúdajú účinnosť 1. mája 2023, čo sa premietne do článku o účinnosti. 3. ČI. V sa dopĺňa bodmi 3 a 4, ktoré znejú: „3. V poznámke pod čiarou k odkazu 38 sa za slová „zákona č. 595/2003 Z. z.“ vkladajú slová „o dani z príjmov“. 4. Za § 16f sa vkladá § 16g, ktorý vrátane nadpisu znie: „§ 16g Prechodné ustanovenia k úpravám účinným od 1. mája 2023 (1) Žiadateľovi, ktorému bola do 30. apríla 2023 poskytnutá dotácia na podporu výchovy k stravovacím návykom dieťaťa, sa do 25. mája 2023 poskytne doplatok tejto dotácie na obdobie od 1. mája 2023 do 31. augusta 2023 vo výške rozdielu medzi dotáciou na podporu výchovy k stravovacím návykom dieťaťa podľa tohto zákona v znení účinnom od 1. mája 2023 a poskytnutou dotáciou na podporu výchovy k stravovacím návykom dieťaťa podľa tohto zákona v znení účinnom do 30. apríla 2023. (2) Žiadateľ je povinný úradu oznámiť skutočnosti rozhodujúce pre výpočet sumy doplatku podľa odseku 1 do 10. mája 2023.“.“ V tejto súvislosti sa vykoná legislatívno-technická úprava úvodnej vety čl. V tak, že za slovo „mení“ sa vkladajú slová „a dopĺňa“. Tieto body nadobúdajú účinnosť 1. mája 2023, čo sa premietne do článku o účinnosti. V súvislosti s týmto pozmeňujúcim návrhom navrhujem vyňať bod 19 zo spoločnej správy č. 1296a na osobitné hlasovanie. Ďakujem.